OSP ดีดบวก 3% ลุ้นกำไรไตรมาส 4/61 โตแกร่ง รับผลดีราคาน้ำตาล-เศษแก้วลดลง
OSP ดีดบวก 3% ลุ้นกำไรไตรมาส 4/61 โตแกร่ง รับผลดีราคาน้ำตาล-เศษแก้วลดลง โดย ณ เวลา 11.35 น. อยู่ที่ระดับ 27.25 บาท บวก 0.75 บาท หรือ 2.83% สูงสุดที่ระดับ 27.75 บาท ต่ำสุดที่ระดับ 26.50 บาท ด้วยมูลค่าการซื้อขาย 571.30 ล้านบาท
21 ก.พ. 2562

ผู้สื่อข่าวรายงานว่า ราคาหุ้น บริษัท โอสถสภา จำกัด (มหาชน) หรือ OSP ณ เวลา 11.35 น. อยู่ที่ระดับ 27.25 บาท บวก 0.75 บาท หรือ 2.83% สูงสุดที่ระดับ 27.75 บาท ต่ำสุดที่ระดับ 26.50 บาท ด้วยมูลค่าการซื้อขาย 571.30 ล้านบาท

ด้านนักวิเคราะห์ บล.เคทีบี (ประเทสไทย) ระบุในบทวิเคราะห์ฯ แนะนำ “ซื้อ” หุ้น OSP ให้ราคาเป้าหมาย 29.00 บาท โดยประเมินว่าจากประเด็นของราคาน้ำตาลและเศษแก้วที่ปรับตัวลดลงคาดว่าจะส่งผลเชิงบวกต่อหุ้น OSP จึงทำให้เชื่อมั่นว่ากำไรสุทธิไตรมาส 4/61 อยู่ที่ 787 ล้านบาท ขยายตัว 267% เทียบกับปีก่อน และขยายตัว 4.6% จากไตรมาสก่อนหน้า
อนึ่ง คาดว่า OSP จะรายงานผลการดำเนินงานประจำปี 2561 ในวันที่ 27 ก.พ.62